Naktinis taikiklis
Naktinis taikiklis (angl. night sight; rus. ночной прицел) – optinis-elektroninis taikiklis, skirtas taikyti šaulių ginklus, prieštankines ir tankų patrankas. Naktiniai taikikliai turi optinį-elektroninį keitiklį stiprintuvą, kuris stiprina silpną matomąją šviesą, ir/ar infraraudonąją šviesą verčia į matomąją ir ją sustiprina. Paprastai jie kartu veikia ir kaip teleskopiniai taikikliai (didina stebimą vaizdą). Infraraudonąją šviesą naudojantys taikikliai angliškai dar vadinami thermal sight 'šiluminis taikiklis'. Šaulių ginklų ir prieštankinių patrankų naktiniai taikikliai paprastai būna teleskopiniai, o tankų patrankų – periskopiniai. Naktiniai taikikliai pagal pašvietimo naudojimą yra: Pasyvieji – naudoja aplinkoje esančią IR spinduliuotę, kurią skleidžia patys taikiniai arba aplinkiniai objektai. Aktyvieji – turi infraraudonąjį prožektorių, kuriuo apšviečia taikinį. Pėstininkas su M16A1 automatiniu šautuvu, turinčiu AN/PVS-2 Starlight naktinį taikiklį. Automatas AK su NSP-3 naktiniu taikikliu. Bandomas kulkosvaidis su naktiniu taikikliu